A Bizottság 2184/97/EK rendelete

(1997. november 3.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1624/97/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett áruk Kombinált Nómenklatúrán belüli besorolása az említett táblázat 2. oszlopában feltüntetett KN-kód alapján történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. november 3-án.

a Bizottság részéről

Mario Monti

a Bizottság tagja

[1] HL L 224., 1997.8.14., 16. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Szilárd tüzelésű, egyfunkciós kerti grillsütő kiskereskedelmi csomagolásban, amely az alábbiakat tartalmazza:alumínium tálca (tömege 35 g)acélból készült rostély és állvány (súlya 105 g)faszén brikett éshárom gyújtós | 73211300 | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, valamint a 7321 és a 73211300 KN-kód megfogalmazása határozza meg. |

2.Az alábbi – kábellel összekapcsolt – részekből álló videókonferencia-rendszer:beépített hangszórós, színes monitor,monitorasztalként szolgáló szekrény, amely a rendszer telekommunikációs áramkörét is tartalmazza,vezérelhető, zoom-funkciós videokamera,a rendszert is vezérlő telefonbillentyűzet (beépített mikrofonnal). | 85171910 | A besorolást a Kombinált Nómenklatúra 1. és 6. általános értelmezési szabályának rendelkezései, a XVI. áruosztályhoz fűzött 4. megjegyzés, valamint a 8517 és a 851719 és a 85171910 KN-kód megfogalmazása határozza meg. |

3.Az alábbi főbb részekből álló többfunkciós faxgép:modem,szkenner,nyomtató.A készülék önmagában (fax továbbítása vagy fogadása) vagy számítógéphez csatlakoztatva is működik (mint nyomtató, szkenner vagy faxgép).A készülék önálló üzemmódban dokumentumok másolására is alkalmas (2–3 oldal percenként). | 85172100 | A besorolást a Kombinált Nómenklatúra 1. és 6. általános értelmezési szabályának rendelkezései, a XVI. áruosztályhoz fűzött 3. megjegyzés, valamint a 8517 és a 85172100 KN-kód megfogalmazása határozza meg. A készülék fő funkciója a telekommunikációs (fax) üzemmód. |

4.Automatikus adatfeldolgozó gépet további funkciók (videotelefon) ellátására alkalmassá tévő árucikkek – amelyek kiskereskedelmi forgalmazása készletben történik – az alábbiakat foglalják magukban: | | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, a 85. árucsoporthoz fűzött 6. megjegyzés, valamint a 8517, 851750, a 85175090, a 8524, a 852491 és a 85249110 KN-kód megfogalmazása határozza meg. Az a) pont négy összetevőjének besorolása a készlet fő jellemzőjét adó telekommunikációs készülékből (az audioegység és a telekommunikációs kártya) adódik. A 85. árucsoporthoz fűzött 6. megjegyzés értelmében a lemezeket külön kell besorolni. |

a)az alábbi négy összetevő:audiokészülék telefonkagylóval,telekommunikációs kártya,számítógéphez csatlakoztatható videokamera,hálózati csatlakozó egység; | 85175090 |

b)videótelefon-alkalmazáshoz szükséges szoftvert tartalmazó két lemez. | 85249110 |

5.Automatikus adatfeldolgozó gépektől közvetlenül származó adatok (pl. szöveg, grafika), valamint állóképes vagy egyéb videokamera, képmagnó vagy más reprodukciós készülék, televízió-vevőkészülék által továbbított álló- vagy mozgóképek színes vetítésére egyaránt alkalmas, lapos panelkijelzős (folyadékkristályos) képernyővel működő kivetítőgép.A készülék hangszórókat is tartalmaz. | 85283005 | A besorolást a Kombinált Nómenklatúra 1., 3. c) és 6. általános értelmezési szabályának rendelkezései, valamint a 8528, a 852830 és a 85283005 KN-kód megfogalmazása határozza meg. |

6.Bolyhos szövetből készült, kb. 30 cm magas, kutyát formázó, kitömött termék.Az árucikk a kutya fejére ragasztott mikulássapkával, valamint a nyakába kötött, piros, nyomott csillagokkal és mikuláscsizma mintával dekorált szalaggal díszített termék.A kutya egyik mancsát megnyomva az elemmel működő, zenélő modul karácsonyi dalt játszik. Ezzel egyidejűleg a kutya mellén kigyullad egy piros, szív alakú izzó, a szája pedig mozogni kezd.(Lásd a fényképet) | 95034100 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503 és a 95034100 KN-kód indokolja. A árucikk az év bármely szakában használható játékként. Bár egyes tulajdonságai a karácsonyt idézik, ám az áru nem rendelkezik a 9505 tarifaszám szerinti ünnepi tárgy jellemzőivel. |

7.Nem emberi lényt ábrázoló műanyag játék (robot).Elemmel működő motorral képes mozogni és a karját emelgetni. | 95034930 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503, a 950349 és a 95034930 KN-kód megfogalmazása határozza meg. |

8.Textilből készült egéralakból, hat darab A, B, C, X, Y és Z betűvel díszített fakockából, valamint egy gyermekeknek készült, karton képeskönyvből álló készlet, kiskereskedelmi kiszerelésben. | 95037000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503 és a 95037000 KN-kód megfogalmazása határozza meg. A termék a Harmonizált Rendszer 950370 alszámhoz fűzött magyarázatban bemutatott készletre utal. |

9.Papírkarton borítóval védett műanyag kép (kb. 29 x 22 cm).Az állatokat ábrázoló képet a borító jobb belső oldalához rögzítették. Elemmel működő elektronikát, az állatok képei alatt nyomógombokat, bekapcsoló gombot, valamint hangszórót tartalmaz.Az elektronikus modul a gombok megnyomásával aktiválható, amely elsősorban előre felvett beszédeket, kisebb részben pedig zenét játszik.A borító bal belső oldala üres lapokból álló könyvet tartalmaz. | 95039032 | A besorolást a Kombinált Nómenklatúra értelmezésének 1., 3. b) és 6. általános értelmezési szabályának rendelkezései, valamint a 9503, a 950390 és a 95039032 KN-kód megfogalmazása határozza meg Mivel a termék lényege a kép, ezért játéknak tekintendő. A borító csupán védelemre szolgál. |

+++++ TIFF +++++

|

--------------------------------------------------